

# Казанга Куба Республикасы Министрлар Советы рәисе урынбасары Рикардо Кабрисас килде

*21.04.2015*


Бүген Казанга көннең икенче яртысында Куба Республикасы Министрлар Советы рәисе урынбасары Сәүдә-икътисад һәм фәнни-техник хезмәттәшлек буенча Россия-Куба хөкүмәтара комиссиясе рәистәше Рикардо Кабрисас килде.


“Казан” халыкара аэропортында Рикардо Кабрисасны Татарстан Республикасы Премьер-министры Илдар Халиков һәм башка рәсми затлар каршы алды.


Искә төшерәбез, Рикардо Кабрисасның Татарстан Республикасына килүенең төп максаты – Сәүдә-икътисад һәм фәнни-техник хезмәттәшлек буенча Россия-Куба хөкүмәтара комиссиясендә катнашу (2015 елның 22 апреле, Казан).


Моннан тыш, Куба делегациясе вәкилләре Татарстан Республикасы Президенты вазыйфаларын вакытлыча башкаручы Рөстәм Миңнеханов белән очрашачаклар, Казан вертолет заводында булачаклар.


*ТР Президенты матбугат хезмәте, Елена Бритвина.*
Казанга Куба Республикасы Министрлар Советы рәисе урынбасары Рикардо Кабрисас килде